**BA Záróvizsga tételek**

**2025/2026. II. félévtől**

1. Emlékezeti kódolás, konszolidáció és előhívás
2. Munkamemória és emlékezés a saját életünkre
3. Érzelmek és kogníció
4. Észlelés
5. A nyelv pszichológiája
6. Végrehajtó funkciók, tudat, gondolkodás
7. Biológiai és kognitív fejlődés csecsemő- és óvodáskorban, nyelvelsajátítás jellemzői
8. Érzelmi és társas fejlődés csecsemő- és óvodáskorban
9. Kognitív és biológiai fejlődés iskolás-és serdülőkorban
10. Erkölcsi fejlődés és a társas kapcsolatok jellemzői iskolás-és serdülőkorban
11. Énkép, identitás és önértékelés változása iskolás-és serdülőkorban
12. A felnőttkor pszichológiája
13. Az egyének és a csoportok megismerésének stratégiái a személypercepciótól a sztereotípiákig.
14. Az attitűdök szerepe a megismerésben és a viselkedésben, az attitűdváltozás és a befolyásolás stratégiái.
15. Az agresszió és a proszocialitás szociálpszichológiai vonatkozásai
16. A csoportközi viszonyok és az előítélet problémája
17. A csoport és az egyén viszonya. Konformitás, engedelmesség, a csoport hatása a feladatvégzésre és a döntéshozatalra.
18. Társas összehasonlítás, együttműködés és versengés szociálpszichológiája.
19. Diszpozicionális megközelítések: modern vonáselméletek és motivációs teóriák
20. A személyiség biológiai alapjai: öröklődés, temperamentum, hormonális és neurális rendszerek szerepe a személyiség működésében
21. A kognitív-viselkedéselméleti paradigma: a személyiség társas-tanuláselméleti perspektívája, kognitív és önszabályzási modellek
22. Dinamikus személyiségelméletek: a freudi klasszikus pszichoanalízis és továbbfejlesztései
23. Humanisztikus, egzisztencialista és pozitív pszichológiai megközelítések
24. A személyiségműködés felmérésének és kutatásának eszközei

**A tételek részletes témakörei és kulcsfogalmai**

**Általános lélektan**

**I. EmlÉkezeti kódolás, konszolidáció és előhívás**

**I.1. Emlékezeti formák és rendszerek**

**Rövid- és hosszútávú memória:** Határozzák meg a rövid- és hosszútávú emlékezet legfontosabb tulajdonságait (pl. kapacitás, időtartam, felejtés jellege). Mutassák be a több-táras emlékezeti modelleket (pl. Atkinson-Shiffrin modell) és a munkamemória főbb modelljeit is (pl. Baddeley munkamemória modellje). Térjenek ki a rövidtávú emlékezet és a munkamemória közötti eltérésekre is.

**Deklaratív (explicit) emlékezeti formák:** Ismertessék az epizodikus és a szemantikus memória meghatározásait, főbb jellemzőit, és mutassák be a hasonlóságokat és eltéréseket a két rendszer között (pl. kontextusra való emlékezés, tudatosság stb.).

**Non-deklaratív (implicit) emlékezet:** Határozzák meg az implicit tanulás és implicit emlékezet fogalmait, és sorolják fel a főbb implicit tanulási/emlékezeti formákat (pl. készségek elsajátítása és produkciója, priming = előfeszítés, kondicionálás). Mutassák be, hogyan különböztethetők meg a deklaratív (explicit) és a non-deklaratív (implicit) emlékezeti rendszerek.

**I.2. Kódolás és tanulás**

I.2.a. Kódolás

**Feldolgozási szintek és a kódolás mélysége:** Ismertessék a feldolgozási szintek elméletét, magyarázzák el a felszínes és mély kódolás fogalmát, a kettő közötti különbséget, és a hosszútávú emlékezeti megtartásra gyakorolt hatásukat. Hivatkozzanak ide vonatkozó kísérleti eredményekre.

**Kettős kódolás:** Határozzák meg a kettős kódolás elméletét, és magyarázzák el, hogyan segít a vizuális és verbális kódolás az emlékezeti teljesítmény javításában. Hivatkozzanak ide vonatkozó kísérleti eredményekre.

**Incidentális és intencionális kódolás:** Mutassák be a két kódolási forma közötti különbséget, és hivatkozzanak azokra a kísérleti eredményekre, amelyek a kódolási szándék szerepét vizsgálták.

I.2.b. Tanulás

**Az implicit tanulás különböző formái:** Mutassák be a kondicionálás, a priming (előfeszítés) és a készségek elsajátításának folyamatait, kísérleti példákkal illusztrálva.

**Különböző tanulási stratégiák:** Ismertessék a különböző tanulási stratégiákat (pl. ismétlés, elaboráció, szervezés), és értékeljék azok rövid- és hosszútávú hatékonyságát.

**Az előhívás-alapú tanulás és a tesztelési hatás:** Magyarázzák el, mi az a tesztelési hatás, és térjenek ki arra, hogyan fokozható az előhívás-alapú gyakorlás hosszútávú előnye (pl. visszajelzés és időzítés szerepe).

**I.3. Tárolás és konszolidáció**

I.3.a. Felejtés

**Véletlen felejtést befolyásoló tényezők:** Mutassák be, melyek azok a tényezők, amelyek szerepet játszhatnak a „véletlen” felejtésben, pl. az idő múlása, az interferencia hatása, a kontextus megváltozása és az emlékezeti gátlás. Térjenek ki arra, hogyan vizsgálhatók ezek a tényezők kísérletes eszközökkel.

**Motivált, szándékos felejtés:** Magyarázzák el, mit jelent a szándékos felejtés, milyen megnyilvánulási formái lehetnek, és milyen kísérleti paradigmák segítségével vizsgálhatók (pl. az irányított felejtési eljárás).

I.3.b. Konszolidáció

**A konszolidáció elméletei és formái:** Határozzák meg, mit jelent az emlékezeti konszolidáció, milyen főbb elméletei vannak (például a standard konszolidációs modell) és milyen formái vannak (szinaptikus, valamint rendszerkonszolidáció).

**Alvás és emlékezeti konszolidáció:** Mutassák be, milyen szerepet játszik az alvás az emlékezeti konszolidációban, különös tekintettel arra, hogy az egyes alvási szakaszoknak (REM és non-REM) milyen szerepük van.

**4. Emlékezeti előhívás**

**Szabad és hívóingeres felidézés:** Jellemezzék a felidézés két formáját, és mutassák be, mik a hasonlóságok és eltérések a kettő között. Térjenek ki továbbá arra, hogy a hívóinger tulajdonságai (pl. specificitása vagy relavanciája) hogyan befolyásolhatják az előhívási sikert.

**Szignáldetekciós elmélet és elismerés:** Mutassák be a szignáldetekciós elméletet, és magyarázzák el, hogyan alkalmazható a felismerési emlékezeti feladatok eredményeinek elemzésére (pl. találat, téves riasztás).

**A felismerési emlékezet egy- és kétfolyamat modelljei:** Ismertessék az egy- és a két-folyamat modellek közötti hasonlóságokat és eltéréseket, mutassák be, milyen szerepet játszik a familiaritás (ismerősség) és a rekollekció (élményszerű előhívás) a felismerési emlékezeti döntésekben. Ismertessék, hogyan vizsgálható az ismerősség- és a rekollekció-alapú felismerés kísérletes eszközök segítségével (pl. konfidencia ítéletek, Tudom/Emlékszem paradigma, folyamatdisszociáció).

*Irodalom:*

Baddeley, Eysenck, & Anderson (2010). Emlékezet. Akadémiai Kiadó Budapest. (vonatkozó fejezetek)

**II. MUNKAMEMÓRIA ÉS EMLÉKEZÉS A SAJÁT ÉLETÜNKRE**

**II.1. Rövidtávú memória (RTM) és munkamemória**

**A RTM és a munkamemória modelljei:** Mutassák be pl. az Atkinson-Shiffrin modellben a rövidtávú memória szerepét, mint átmeneti tárolóegységet. Ismertessék a munkamemória főbb modelljeit, mint Alan Baddeley többkomponensű modelljét (különös tekintettel a fonológiai hurok, a téri-vizuális vázlattömb és a központi végrehajtó szerepére). Értékeljék a modellek erősségeit és korlátait.

**RTM vs. munkamemória:** Ismertessék, mi az eltérés a RTM és a munkamemória között. Mutassák be, milyen eljárásokkal vizsgálható a RTM és a munkamemória (pl. számterjedelem teszt, Corsi kocka teszt, Vizuális Mintázatterjedelem Teszt, n-vissza feladat stb.).

**Központi végrehajtó:** Határozzák meg a központi végrehajtó legfontosabb feladatait, és azt, hogyan vizsgálható a működése.

**Végrehajtó funkciók és prospektív memória (PM):** Magyarázzák el a végrehajtó funkciók és a prospektív memória közötti kapcsolatot. Mutassák be a PM fajtáit (pl. idői alapú vs. esemény-alapú), és a monitorozás szerepét a PM-ban.

**II.2. Önéletrajzi emlékezet (ÖE)**

**Az ÖE kapcsolata más emlékezeti formákkal:** Ismertessék az önéletrajzi emlékezet, valamint az epizodikus és szemantikus memória közötti komplex kapcsolatot.

**Az ÖE és a szelf:** Mutassák be az önéletrajzi emlékezet, szelf és egyéni célok közötti komplex kapcsolatot, elsősorban M. A. Conway Szelf-Memória Rendszer elképzelésére alapozva.

**Az ÖE-ek típusai:** Mutassák be az önéletrajzi emlékek hierarchikus szerveződését, kitérve a hierarchia egyes szintjeire (egyedi emlékek, általános emlékek és életperiódusok).

**Az ÖE vizsgálata:** Mutassák be, milyen eszközökkel vizsgálható az ÖE működése, pl. napló módszerek, interjú eljárások, szubjektív ítéletek, hívóingeres felidézés.

**Életgörbe:** Mutassák be az önéletrajzi emlékezés szempontjából kitüntetett időszakokat: gyermekkori amnézia, reminiszcencia és recencia korszaka. Térjenek ki arra, milyen lehetséges magyarázatai vannak a gyermekkori amnéziának és a reminiszcencia hatásnak.

**II.3. Az emlékezet változásai időskorban**

**Normál vs. patológiás öregedés:** Fejtsék ki, mi az eltérés a normál (természetes) és patológiás (kóros) öregedési folyamatok között.

**A különböző emlékezeti formák természetes változásai időskorban:** Mutassák be, az egyes emlékezeti formák (RTM és munkamemória, epizodikus és szemantikus memória, önéletrajzi emlékezet, prospektív memória, implicit emlékezet) hogyan változnak a normál öregedési folyamatok következtében.

*Irodalom:*

Baddeley, Eysenck, & Anderson (2010). Emlékezet. Akadémiai Kiadó Budapest. (vonatkozó fejezetek)

**III. ÉRZELMEK ÉS KOGNÍCIÓ**

**1. Az érzelmek meghatározása és érzelemelméletek**

**Korai és későbbi elképzelések:** Ismertessék a korai „nagy gondolkodók” (pl. Arisztotelész és Descartes) nézeteit az érzelmekről. Ismertessék a későbbi elképzeléseket az érzelmek működésével kapcsolatban (pl. a James-Lange teória vagy Schachter és Singer elképzelése, összetevő elméletek, célrelevancia elmélet). Térjenek ki arra, milyen szerepet játszik a testi élmény és a kognitív kiértékelés az érzelmi működésben, mi ezen „lépések” sorrendje, és hogyan határozzák meg a szubjektív élményt.

**Az érzelmek meghatározása:** Magyarázzák el, hogyan határozhatók meg az érzelmek, milyen megközelítések léteznek erre vonatkozóan, pl. prototípusok vagy folyamatok (kiértékelés, cselekvéskésztetés stb.) alapján. Határozzák meg az alap és komplex érzelmek közötti különbségeket.

**2. Érzelmek kifejezése és kulturális eltérések**

**Az érzelmek kifejezése:** Mutassák be, hogyan fejeződnek ki az érzelmek például az arc és a testi változások (pl. pulzus, bőrellenállás) révén.

**Univerzalizmus vs. relativizmus:** Ismertessék a biológiai univerzalizmus és a kulturális relativizmus nézeteit az érzelmekkel kapcsolatban. Hivatkozzanak pl. Eckman alapvető kísérleteire, amelyek az érzelmi kifejezések egyetemességét vizsgálták. Magyarázzák el a kulturális megjelenítési szabályok fogalmát.

**3. Az érzelmek idegrendszeri háttere**

**Korai kutatások:** Ismertessék a korai kutatási eredményeket, beleértve pl. Cannon és Bard, Hess, valamint Papez eredményeit.

**Főbb agyi területek:** Mutassák be a limbikus rendszer és az agykéreg szerepét az érzelmi folyamatokban.

**Féltekei lateralizáció:** Fejtsék ki, milyen területen mutatkozhatnak féltekei eltérések az érzelmi folyamatokban.

**4. Érzelmek, hangulat és kogníció**

**Az érzelmek funkciója:** Magyarázzák el az érzelmek funkcióit, kitérve arra is, hogy mely elképzelések szerint adaptívak az érzelmek, és melyek szerint nem.

**Észlelés, figyelem és döntéshozás:** Mutassák be, hogyan gyakorolhatnak hatást az érzelmek az észlelésre, figyelmi működésre, döntéshozásra. Mutassanak be példákat és lehetséges magyarázatokat, például fejtsék ki Damasio szomatikus marker hipotézisét.

**Tanulás és emlékezés:** Ismertessék, hogyan gyakorolhatnak hatást az érzelmek az emlékezeti működésre, fejtsék ki például a hangulat-kongruens emlékezet fogalmát, az érzelmi arousal és valencia szerepét az emlékezeti kódolásban és előhívásban stb.

*Irodalom:*

Niedenthal & Ric (2017). Psychology of emotion. Routledge, New York. (vonatkozó fejezetek)

Oatley & Jenkins (2001). Érzelmeink. Osiris, Budapest. (vonatkozó fejezetek)

**IV. ÉSZLELÉS**

**1. Észleléselméletek 1970 előtt:**Helmholtz: a közvetett észlelés, Titchener, James: a kontextus és az észlelési többlet szerepe. Gestalt-pszichológia: az észlelés egészleges, az alak-háttér megkülönböztetése és az alaklátás törvényei meghatározói.

**2. Észleléselméletek 1970 után:**Gibson ökológiai elmélete: közvetlen észlelés, a környezet affordanciáinak. Neisser: perceptuális ciklus, az észlelés és a kognitív sémák kölcsönhatása. Marr: háromszintű elmélet (nyers vázlat – 2,5D – 3D reprezentáció).

**3. Pszichofizika:**Küszöb alatti észlelés, Vaklátás, Perceptuális elhárítás. Abszolút és különbségi küszöbök: a legkisebb érzékelhető inger és a legkisebb észlelhető különbség. Érzetfüggvények: Weber–Fechner törvény, Stevens-féle hatványfüggvény. Szignáldetekciós elmélet: inger erősségl, döntési kritérium kapcsolata és a zaj. Mérési módszerek: konstans ingerek, határok, beigazítás, adaptív eljárások.

**4. Látás:**Alak- és tárgylátás: Gestalt-elmélet, illuzórikus kontúrok, strukturális és képalapú modellek. Tárgyreprezentáció az agykéregben: ventrális vizuális rendszer, V4 (színlátás), inferior temporális kéreg (tárgyfelismerés). Tér- és mélységészlelés: monokuláris és binokuláris jelzőmozzanatok, Konstanciák (nagyság, alak, szín), illúziók (pl. Hold-illúzió). Mozgásészlelés: irányszelektív idegsejtek, szemmozgások szerepe, biológiai mozgás észlelése.

**5. Hallás:**Hangosság: küszöbök, hangerőbecslés, zajelfedés, kritikus sávok. Hangmagasság: alaphang, felharmonikusok, maradványhang; idői és mintázatfelismerő modellek. Hanglokalizáció: interaurális időkülönbség, hangerőkülönbség, duplex-elmélet. Hallási láncok: figura-háttér, frekvencia és idő szerepe.

**6. Testérzékelés és fájdalom:**Bőrérzékelés: érintés, tapintás, kulturális vonatkozások. Propriocepció: a test helyzetének és mozgásának érzékelése. Fájdalom: nociceptív és nem-nociceptív formák, krónikus fájdalom, pszichés tényezők.

*Irodalom:*

Csépe Valéria; Győri Miklós; Rágó Anett (szerk.) Észlelés és figyelem (2007). Csépe Valéria; Győri Miklós; Ragó Anett (vonatkozó fejezetek)

**V. A NYELV PSZICHOLÓGIÁJA**

**V.1. Kommunikáció, nyelv, beszéd**

**Nyelvi képesség az embernél és jelhasználat más fajoknál:** Mutassa be, milyen aspektusokban különbözik az emberi nyelvhasználat más fajok jelhasználatától. Térjen ki a jelmintázatok szerveződésének különbségeire, a rekurzió fogalmára.

**Az emberi kommunikáció modelljei:** mutassa be a kódmodellt, Grice modelljét, és a Sperber-Wilson modellt, mint az emberi kommunikáció modelljeit.

**V.2. A nyelv szintjei**

Mutassa be a következő fogalmakat: fonéma, morféma, fonotaxis, szintaxis. Mutassa be a beszédészlelés alfolyamatait (hallási, fonetikai és fonológiai elemzés). Hangtan: Határozza meg, mivel foglalkozik a hangtan. Mutassa be a szupraszegmentális jelenségeket, a nyelv különféle fizikai hordozóit, illetve a jelentés- és hangrögzítő nyelvek különbégét. Alaktan: Magyarázza el a különbséget a szabad- és kötött morfémák között, illetve, hogy hogyan csoportosíthatjuk a morfémákat mondatbeli szerepük szerint. Mutassa be, hogy a morfémák összekapcsolási módja szerint milyen típusú nyelveket különíthetünk el, és mi a különbség közöttük (pl. poliszintetikus, agglutináló, stb.). Mondattan: Mutassa be, mit jelent a frázis, és hogy a magyar nyelvben hogyan szerveződnek a morfémák szószerkezetekbe, mondatokba. Beszédprodukció: Mutassa be, hogyan alakul ki a fonémák kiejtésének variabilitása Liberman motoros elmélete szerint.

**V.3. Nyelvelsajátítás**

Mutassa be a nyelvfejlődés általános szakaszait, az MLU (mean length of utterance) fogalmát és jelentőségét. Ismertesse a nyelvfejlődés korai modelljeit (pl. Fillmore esetnyelvtan modellje, Schlesinger modellje), illetve, hogy egyes elképzelések szerint miként tekinthetünk az egyéb kognitív területeken mutatott fejlődésre a nyelvelsajátítás előfeltételeként. Ismertesse Slobin elképzelését a gyermek nyelvalkotó képességéről, kitérve az univerzálék és stratégiák jelentőségére.

Mutassa be az innátista és a funkcionalista/empirista megközelítések eltérését a nyelvelsajátítás kapcsán. Milyen elméleti és empirikus érvek szólnak az egyes megközelítések mellett és ellen? Ismertesse Tomasello inputalapú tanuló modelljét, illetve Chomsky univerzális nyelvtan elméletét. Ismertesse a kritikus periódus fogalmát és jelentőségét a nyelvelsajátításban. Mutassa be az U alakú nyelvfejlődési görbét és a lexikális túláltalánosítás fogalmát.

**V.4. Mentális szótár**

Ismertesse a mentális szótár fogalmát, valamint szerveződési elveit. Mutassa be, miben különbözik a szófelismerés és a lexikai hozzáférés, illetve, hogy milyen tényezők befolyásolhatják a szófelismerést (pl. szógyakorisági hatás), és hogyan. Ismertesse a kohortmodellt, illetve mutassa be, hogy milyen kísérleti bizonyítékkal támasztották alá (pl. modalitásközi priming). Mutassa be a frázisszerkezet grammatika lényegét, illetve, hogy miért ez Chomsky elméletének egyik kulcseleme.

**V.5. Olvasás**

Mutassa be a hagyományos, a kognitív és a metakognitív megközelítéseket az olvasási készség kapcsán. Ismertesse a szintmodelleket és az útmodelleket, kitérve a direkt és indirekt olvasási utak különbségeire. Mutassa be, milyen tényezők befolyásolhatják a szavak olvasását és a szövegértést (pl. granularitás, ortográfiai konzisztencia, morfológiai tudatosság).

Ismertesse a 3 fő agyi hálózatot és azok szerepét az olvasásban: anterior, ventrális poszterior és dorzális poszterior feldolgozó körök. Milyen, képalkotó eljárással nyert eredmények mutatnak rá ezen hálózatok funkcióira?

**V. 6. Nyelv és agyműködés**

Mutassa be a Broca és Wernicke afáziák jellemzőit, különbségeit. Ismertessék az eseményhez kötött potenciál fogalmát az elektroencephalográfiában, illetve, hogy a pszicholingvisztikai kutatásokban milyen szerepe lehet ennek a megközelítésnek. Ismertesse az N400, az LAN és a P600 komponensek jelentőségét, és hogy milyen kognitív folyamatokhoz köthetők.

*Irodalom:*

Csépe Valéria, Győri Miklós, Ragó Anett (2008). Általános Pszichológia 3. Nyelv, tudat, gondolkodás. (vonatkozó fejezetek)

Lukács Ágnes, Pléh Csaba. Pszicholingvisztika 1-2. (vonatkozó fejezetek)

**VI. VÉGREHAJTÓ FUNKCIÓK, TUDAT, GONDOLKODÁS**

**VI.1. Végrehajtó funkciók és tudatelmélet**

**Végrehajtó funkciók:** Ismertesse, hogy mit nevezünk végrehajtó funkcióknak, melyek a fő végrehajtó komponensek. Mutassa be Norman és Shallice SAS (supervisory attentional system/ellenőrző figyelmi rendszer) modelljét, kitérve arra, hogy mit tekintünk automatikus viselkedésnek. Mutassa be a prefrontális kéreg szerepét a végrehajtó funkciók működésében, illetve a legfontosabb alterületeket.

Ismertesse a Go/No-go, a Wisconsin kártyaszortírozás, a Stop Signal és a Stroop feladatokat. Térjen ki rá, hogy mit mérnek ezek a feladatok, milyen fő mutatóik vannak.

**Naiv tudatelmélet:** Mutassa be a naiv tudatelmélet (theory of mind) fogalmát. Ismertesse, mit értünk intencionalitás alatt Brentano elképzelése szerint, és hogy miben áll eszerint a mentális és fizikai jelenségek közti különbség. Térjen ki Dennett elméletére az intencionális hozzáállásról, és indokolja meg, evolúciós szempontból miért lehet adaptív, ha intenciót tulajdonítunk egy személynek. Ismertesse a naiv tudatelmélet működését magyarázó főbb megközelítéseket: modularista elképzelés, elmélet-elmélet és szimulációs megközelítés. Részletezze a perspektívaváltás öt szintjét, kitérve a hamis vélekedést demonstráló Sally-Anne feladatra és annak jelentőségére.

Ismertesse, milyen zavarai lehetnek a végrehajtó funkcióknak és a tudatelméletnek, kitérve a szerzett és fejlődési eredetű zavarokra.

**VI. 2. Gondolkodás**

**A gondolkodás elméletei:** Ismertesse a gondolkodás behaviorsta megközelítését – mit jelent, hogy eszerint a megközelítés szerint a gondolkodásra rejtett, belső beszédként tekinthetünk? Térjen ki Thorndike transzfer elméletére, és hogy eszerint hogyan befolyásolhatja egy korábban elsajátított készség egy új feladat megoldását. Ismertesse az alaklélektan megközelítést a gondolkodásról, részletezze Köhler csimpánzokkal végzett kísérletét, és annak konklúzióját a belátásos tanulással kapcsolatban. Térjen ki a számítógép-alapú kognitív szemléletre, részletezve a TOTE (test-operate-test-exit) modellt és annak hierarchikus szerveződését. Ismertesse a problématér elméletet, hogy hogyan tekint ez az elmélet a problémák belső reprezentációjára, és milyen problémamegoldó stratégiákat ír le. Mutassa be a heurisztikák és algoritmusok közti különbséget, hétköznapi példákkal szemléltetve azok hasznosságát vagy hátrányát különböző problémahelyzetekben.

**Következtetés:** Ismertesse, miként tekinthetünk a formális logikára normatív elméletként a következtetés tanulmányozásában. Mutassa be a premisszák és a konklúzió fogalmát, illetve a tipikus következtetési hibákat, mint az atmoszféra hatás vagy a hiedelmek torzító hatása. Mutassa be a mentális modell elméletét (Johnson-Laird) és Evans kettős folyamat elméletét. Magyarázza el a Wason 4 kártya feladatot, és sorolja fel, milyen következtetési hibákra mutathat rá, illetve milyen tényezők magyarázhatják a téves következtetéseket ebben a feladatban (pl. feladat konkrétsága/absztraktsága, a problémahelyzet ismerőssége, a szociális szerződés elmélet szerepe).

**Döntéshozatal:** Miként ad normatív keretet a statisztika és a valószínűségszámítás a döntéshozatal tanulmányozásának? Részletezze, milyen tipikus döntéshozatali hibák, torzítások léteznek (pl. reprezentativitási és lehorgonyzási heurisztikák). Ismertesse a korlátozott és az ökológiai racionalitás fogalmait a döntéshozatal kapcsán. Mutassa be az intuitív ismeretek fogalmát, kitérve Geary elméletére az elsődleges és másodlagos ismeretekről.

**VI. 3. Tudat és megismerés**

Ismertesse Tolman elképzelését a mentális térképről, és a patkányokkal végzett kísérletének fő konklúzióját – miként alakítja a viselkedést a mentális térkép megléte? Ismertesse az indexikus, analóg és szimbolikus reprezentációk fogalmait, részletezve, hogy az egyes reprezentáció típusok között mi a különbség a jelölt dolog és a jelölő kapcsolatát illetően. Írja le a különbséget a lokális és az elosztott reprezentációk között. Részletezze az analóg és indexikus reprezentációs megközelítés nehézségeit az elme leírásakor. Vesse össze, hogy miért tekinthetünk az elmére inkább mint szimbolikus reprezentációs rendszerre, kitérve a számítógép metafora előnyeire és hátrányaira. Ismertesse a modularitás fogalmát (Fodor), kitérve a transzduktorok, a modulok és a központi rendszerek koncepciójára. Mutassa be a főbb érveket a modularista megközelítés mellett és ellen. Mutassa be a konnekcionista modellek főbb jellemzőit, kitérve a szummáció és a küszöbölés fogalmaira, valamint az ilyen modellek főbb előnyeire és hátrányaira.

*Irodalom:*

Csépe Valéria, Győri Miklós, Ragó Anett (2008). Általános Pszichológia 3. Nyelv, tudat, gondolkodás. (vonatkozó fejezetek)

**Fejlődéslélektan**

1. **Biológiai és kognitív fejlődés csecsemő- és óvodáskorban, nyelvelsajátítás jellemzői**
   1. **Magzati kor, biológiai változások, mozgásfejlődés:**Melyek a méhen belüli fejlődés szakaszai, milyen változások történnek ezekben a szakaszokban? Ismertesse az anya állapotának hatásait a magzat fejlődésére! Mit jelent a teratogének fogalma, milyen hatásai lehetnek az egyes teratogéneknek? Mutassa be az újszülött állapotára vonatkozó főbb szempontokat, illetve az egyes kockázatokat! Ismertesse a korai csecsemőkorban jellemző biológiai változásokat! Mutassa be a legkorábbi képességeket, különös tekintettel az auditív észlelés, a vizuális észlelés, a szaglás és ízlelés, a keresztmodális észlelés jellemzőire! Ismertesse a reflexek szerepét! Mutassa be a mozgásfejlődés mérföldköveit!
   2. **Jean Piaget elmélete és alapfogalmak**: Mutassa be Jean Piaget elméleti megközelítését! Milyen alapfogalmak jellemzők az elméleti megközelítésre, milyen viszonyban vannak ezek az alapfogalmak egymással? Mutassa be a fejlődési szakaszokat és a hozzájuk tartozó életkorokat!
   3. **Csecsemőkor**: Milyen jellemzői, alszakaszai vannak a szenzomotoros szakasznak? Mit jelent a tárgyállandóság fogalma? Milyen alszakaszai vannak a tárgyállandóság kialakulásának?
   4. **Óvodáskor***:* Mit jelent a mentális művelet fogalma? Mik a jellemzői a műveletek előtti periódusnak? Mit jelentenek a centrálás, egocentrizmus, decentrálás fogalmai? Ismertesse Piaget kísérleteit és következtetéseit a műveletek előtti szakaszhoz kapcsolódóan! Mik a gyermeki világkép jellemzői?
   5. **Piaget kritikái**: Milyen kritikákat fogalmaztak meg Piaget bírálói? Ismertesse az ezekhez a kritikákhoz kapcsolódó kísérleteket mind csecsemő-, mind óvodáskorban! Milyen újabb módszerek állnak rendelkezésre a csecsemővizsgálatok során?
   6. **Nyelvelsajátítás**: Ismertesse a nyelv jelentőségét a modern társadalomban, a kommunikációval kapcsolatos hátrányokat! Milyen mérföldköveket azonosíthatunk a preverbális kommunikációtól a nyelvhasználatig? Ismertesse a beszédészlelés, a hangok produkciójának, a szavak használatának mérföldköveit életkorokkal együtt! Ismertesse a holofrázisok jellemzőit! Jellemezze a távirati beszéd szakaszát! Ismertesse a nyelvtani és a pragmatikai fejlődés mérföldköveit! Ismertesse a főbb elméleti megközelítéseket a nyelvelsajátítás kapcsán, térjen ki a kritikus periódus és a szenzitív periódus fogalmaira is!

*Irodalom:*

* előadás és gyakorlat anyaga (Fejlődéslélektan 1.)
* Cole, M., Cole, S.R. (2006). Fejlődéslélektan. Osiris Kiadó, Budapest.

1. **Érzelmi és társas fejlődés csecsemő- és óvodáskorban**
   1. **Temperamentum:**Ismertesse a temperamentum fogalmát és Thomas és Chess vizsgálatait, annak következtetéseit a temperamentummal kapcsolatban! Milyen alapvetői mutatói vannak a temperamentumnak, illetve milyen temperamentum típusokat azonosítottak a kutatásaik során? Ismertesse Rothbart és Bates temperamentummal kapcsolatos megállapításait csecsemő- és kisgyermekkorban! Mutassa be a temperamentum stabilitásával kapcsolatos megállapításokat! Mit jelent a goodness of fit és mik a jellemzői?
   2. **Kötődés:**Mutasssa be a társas világgal való kapcsolat jellemzőit, az idegenfélelem, szeparációs szorongás fogalmait! Ismertesse a kötődéshez kapcsolódó elméleti megközelítéseket, alapfogalmakat! Mutassa be Bowlby munkásságát a kötődéssel kapcsolatban! Mit jelent a belső munkamodell fogalma? Ismertesse Harlow kísérleteit! Mutassa be Mary Ainsworth munkásságát, az idegen helyzet vizsgálatot, annak következtetéseit és kritikáit! Milyen kötődési mintázatokat azonosítottak a kutatók? Mik az egyes kötődési mintázatok jellemzői? Melyek a kötődés egyéni különbségeit befolyásoló tényezők? Ismertesse a szeparáció jellemzőit, hatásait!
   3. **Szocializáció, én-tudat, nemi identitás, érzelmek:**Ismertesse a szocializáció fogalmát és színtereit! Jellemezze az én-tudat kialakulását! Mutassa be a nemi identitással kapcsolatos elméleti megközelítéseket és a főbb megállapításokat! Ismertesse az önkontroll, internalizáció fogalmait, az érzelmek fejlődését, szabályozását és a társas-érzelmi kompetencia alakulását! Ismertesse az agresszió és proszocialitás fejlődésének jellemzőit!
   4. **Környezet szerepe:**Mutassa be Bronfenbrenner ökológiai megközelítését, az egyes rendszereket és jellemzőiket! Ismertesse a család fogalmát, szocializációs funkcióját, struktúrájának jellemzőit! Mutassa be a nevelést meghatorzó tényezőket, és a nevelési stílusokat Baumrind, valamint Maccobby és Martin szerint! Ismertesse a média szocializációs hatását, kiemelve a médiatartalmak megértésének jellemzőit kisgyermekkorban, valamint a szülők mediációs szerepének jellemzőit!

*Irodalom:*

* előadás és gyakorlat anyaga (Fejlődéslélektan 1.)
* Cole, M., Cole, S.R. (2006). Fejlődéslélektan. Osiris Kiadó, Budapest.

1. **Kognitív és biológiai fejlődés iskolás-és serdülőkorban**

**3.1. Biológiai fejlődés**

Mutassa be részletesen az iskoláskori testi fejlődés jegyeit és lehetséges magyarázatait. Ismertesse az agy fejlődését iskoláskorban.

Mutassa be a serdülőkori testi fejlődés sajátosságait. Ismertesse a szexuális fejlődést. Jellemezze a korán és későn érés sajátosságait, kísérletei eredményekkel támassza alá megállapításait. Ismertesse a nemi érés fejlődésre gyakorolt hatását! Részletezze az egészséges táplálkozás szerepét, jelentőségét és ennek nehézségeit iskolás-és serdülőkorban!

**3.2. Kognitív fejlődés**

Mutassa be részletesen Piaget kognitív fejlődés elméletének iskoláskorra és serdülőkorra vonatkozó sajátosságait! Jellemezze Piaget elméletének alapkoncepcióját, az életkori szakaszok sajátosságait! Ismertesse az asszimiláció, akkomodáció és ekvilibráció fogalmát és ennek megjelenését a fejlődésben. Mutassa be és kísérletekkel támassza alá a számkonzerváció alakulását. Részletesen mutassa be a konzervációs kísérleteket és térjen ki ezek magyarázatára is. Térjen ki Piaget elméletének kritikájára is. Ismertesse a figyelem, emlékezet változásait iskolás-és serdülőkorban. Ismertessen alternatív nézeteket a kognitív fejlődéssel kapcsolatban, térjen ki az információfeldolgozási elméletre, a szakértőség kérdésére és a metakogníció fejlődésére. Mutasson rá, hogy milyen szerepe van a metakogníciónak az iskolai munkában. Határozza meg a szociális nézőpontváltás fogalmát és fejlődési szakaszait. Mutassa be a kognitív fejlődés kulturálisan eltérő változatait. Mutassa be a serdülők gondolkodásának alternatív megközelítéseit (információfeldolgozási elméletek, gondolkodás és nyelv változó viszonya, kulturális megközelítése)

**3.3. Iskolai oktatás hatása**

Részletezze az iskolai oktatás kognitív fejlődésre gyakorolt hatását. Mutasson be elméleti modelleket az olvasás és számolás tanulásával kapcsolatban. Térjen ki a tanulási képességek különbözőségeire. Jellemezze a szocializációs színterek hatását az iskolai tanulásra (család, kortársak, iskola légköre). Mutasson be kulturális különbségeket az iskolai oktatással kapcsolatban.

*Irodalom:*

* előadás és gyakorlat anyaga (Fejlődéslélektan 2.)
* Cole, M., Cole, S.R. (2006). Fejlődéslélektan. Osiris Kiadó, Budapest. IV-V. rész Iskoláskor. Serdülőkor

1. **Erkölcsi fejlődés és a társas kapcsolatok jellemzői iskolás-és serdülőkorban**

**4.1. Erkölcsi fejlődés**

Mutassa be a játékok változását iskoláskorban. Részletezze a szabályjáték kialakulását, fejlődési szakaszait Piaget megközelítése alapján. Fogalmazza meg a heteronóm és autonóm erkölcs fogalmát. Ismertesse az erkölcsi realizmus témakörét, kísérletekkel támassza alá megállapításait. Mutassa be Kohlberg erkölcsi fejlődés elméletének lényegét, hasonlóságait és különbségeit Piaget modelljétől. Ismertesse a vizsgálatának módszertanát. Mutassa be az erkölcsi szabályok, társadalmi konvenciók és a személyes szabályok közötti különbséget és a fejlődésük sajátosságait, példákkal demonstrálva. Hogyan értik meg a gyermekek az erkölcsi tilalmakat? Ismertesse Piaget és Kohlberg elméletének kritikáját!

Ismertesse hogyan gondolkodnak a serdülők a társadalomról és a politikai nézetekről.

**4.2. Baráti kapcsolatok és ezek sajátosságai**

Mutassa be a kortárskapcsolatok szerepét iskolás-és serdülőkorban. Határozza meg a társas kompetencia fogalmát és összetevőit. Ismertesse a kortárskapcsolatokban leggyakrabban előforduló szerepeket, és ezek jellemzőit. Vizsgálati eredményekkel támassza alá a csoporton belüli szerepek pszichoszociális fejlődésre gyakorolt hatását. Mutasson rá, hogy milyen okai lehetnek a visszautasított agresszív és visszautasított szorongó gyermekek viselkedési sajátosságainak. Mutassa be a baráti kapcsolatok alakulását iskolás-és serdülőkorban. Milyen életkori sajátosságai vannak a baráti kapcsolatok kialakulásának, milyen tényezők befolyásolják a barátságok kialakulását, milyen különbségek vannak a fiúk és lányok baráti kapcsolatai között, hogyan hat a baráti kapcsolat a társas kompetencia alakulására. Mutassa be a szociális nézőpontátvétel és a barátság fejlődési szintjei közti kapcsolatot. Milyen hatása van a kortárskapcsolatoknak a társas rangsorra. Mutassa be a szülők hatását a gyermekek kortárscsoporton belüli helyzetére. Ismertesse a kortársak közötti interakció hatását a fejlődésre. Mutassa be, hogy mi a különbség a vertikális és horizontális kapcsolatok között, jellemezze ennek serdülőkori megjelenését. Részletezze a serdülőkori szerelmi kapcsolat kialakulásának fázisait, jellemzőit.

**4.3. Szülőkkel való kapcsolat sajátosságai és megváltozása iskolás-és serdülőkorban**

Ismertesse a szülőkkel való kapcsolat megváltozását iskoláskorban, határozza meg az együttes szabályozás fogalmát. Mutasson be a nevelési sajátosságokban mutatkozó kulturális különbségeket.

Ismertesse, hogy serdülőkorban hogyan változik meg az apával és az anyával való kapcsolat. Térjen ki ennek lehetséges fejlődéslélektani magyarázataira.

*Irodalom:*

* előadás és gyakorlat anyaga (Fejlődéslélektan 2.)
* Cole, M., Cole, S.R. (2006). Fejlődéslélektan. Osiris Kiadó, Budapest. IV-V. rész Iskoláskor. Serdülőkor

1. **Énkép, identitás és önértékelés változása iskolás-és serdülőkorban**

**5.1. Énkép fogalma, fejlődési modelljei**

Határozza meg az énkép fogalmát és mutassa be a legfontosabb elméleti megközelítéseit (W. James, szimbolikus interakcionizmus, tárgykapcsolati elmélet, humanisztikus pszichológia, korai kötődéselmélet).

Ismertesse az énkép funkcióit és jellemzőit (énkép mint attitűd, kognitív értékelés, motivációs megközelítés). Mutassa be az énkép szerveződését és működését. Ismertesse az énkép fejlődésének modelljeit (Selman és Mc Graw, Kegan, Damon és Hart).

Mutassa be és vizsgálati eredményekkel támassza alá az énkép és a szülői nevelés kapcsolatát.

Ismertesse az énkép vizsgálatának lehetőségeit iskolás-és serdülőkorban.

Ismertesse az énfogalom serdülőkori megváltozásait és ennek pszichológiai következményeit, lehetséges veszélyeit.

Mutassa be az énfogalom társas vonatkozásait serdülőkorban, vizsgálati eredményekkel alátámasztva jellemezze a serdülőkori énkép változásait.

Határozza meg a képzeletbeli közönség, a sérthetetlenség illúziójának fogalmát és megjelenésének formáit serdülőkorban.

Ismertesse az énkép és a szülői nevelés kapcsolatát, kutatási eredményekkel alátámasztva.

**5.2. Identitás fogalma, elméleti megközelítései**

Határozza meg az identitás fogalmát és jellemzőit Erikson elmélete alapján. Ismertesse részletesen Erikson elképzelését a pszichoszociális fejlődésről. Határozza meg a szerpkonfúzió fogalmát. Határozza meg milyen tényezők hatnak az identitásfejlődésre.

Ismertesse Marcia elképzelését az identitás alakulásáról, kitérve a vizsgálati módszerének ismertetésére is. Jellemezze a 4-féle identitás állapot sajátosságait (moratórium, korai zárás, diffúzió, valódi identitás)

Ismertesse az egyes identitástípusok személyiégjellemzőit, térjen ki a karakterológiai moratóriumra. Mutassa be az identitásállapotok fejlődési útvonalait.

Részletezze Marcia elméletének folytatását, a legújabb megközelítéseket az explorációval és elköteleződéssel kapcsolatban (Waterman, Kerpelman, Meeus, Luycks és mtsai)

**5.3. Önértékelés serdülőkori megváltozása**

Határozza meg az önértékelés fogalmát, típusait. Ismertesse a magas és alacsony önértékelés kialakulásának előzményeit és pszichoszociális következményeit.

Mutassa be az önértékelés mérésének lehetőségeit és sajátosságait.

*Irodalom:*

* előadás és gyakorlat anyaga (Fejlődéslélektan 2.)
* Cole, M., Cole, S.R. (2006). Fejlődéslélektan. Osiris Kiadó, Budapest. IV-V. rész. Iskoláskor. Serdülőkor

**6. A felnőttkor pszichológiája**

**6.1. A serdülőkor utáni életszakaszok és az ezeket magyarázó elméletek**

Ismertesse az életszakasz-elmélet és az élettartam-perspektíva hasonlóságait és eltéréseit. Mutassa be, milyen szempontok mentén határozzák meg a serdülőkor utáni fő- és alszakaszokat, részletesen mutasson be legalább egyet.

Ismertesse a szubjektív és a kronológiai életkor fogalmát, mutasson be ezekkel kapcsolatos kutatási eredményeket (pl. félelem az öregedéstől, öregedéssel való elégedettség, percepciók az életszakaszokkal kapcsolatban – a gyermekvállalás és a nyugdíj szerepe).

Ismertesse az életszakaszokkal kapcsolatos elméleti megközelítéseket és ezek kapcsolatát (Erikson: pszichoszociális fejlődés; Levinson: struktúraépítő és -váltó fázisok, álmok; Riegel: a dialektikus fejlődés dimenziói; Kohlberg: erkölcsi fejlődés; Costa és McCrae: vonások és jóllét kapcsolata; Marcia és Arnett elmélete).

Mutassa be a MET szerkezetét, az ezzel végzett kutatások főbb következtetéseit.

Ismertesse az életút- és az életesemény-kutatás eltéréseit, szemléltesse egy-egy kutatási eredménnyel.

**6.2. Öregedés és életminőség-változás**

Határozza meg a gerontológia fogalmát, ismertesse az öregkori biológiai változás kritériumait. Részletesen mutasson be – ennek részeként hasonlítson össze – legalább két öregedéselméletet (pl. hagyományos és modern biológiai: programozottfolyamat-elmélet, károsodás- vagy hibaelmélet elméletei).

Ismertessen főbb öregkori testi (pl. érzékszervi, izomerő, zsírtömeg, immunrendszer) és kognitív-szociális változásokat (pl. RTM, Alzheimer-kór, Lewy-testes demencia, Pick-kór, Huntington-kór, delírium, időskori depresszió, pszeudodemencia, pszeudodepresszió), emelje ki ezek kapcsolatát. Adjon meg legalább két mérési lehetőséget, mutassa be ezeket (pl. Korai Mentális Teszt).

**6.3. Általános és speciális életesemények**

Ismertesse a kapunyitási pánik főbb jellemzőit (kiket érint, miként jelenik meg, hogyan mérhető és kezelhető, Pán Péter-effektus, mamahotel, koraimenekülés-krízis). Ismertesse az életközepi válság főbb jellemzőit (kiket érint, miként jelenik meg, hogyan mérhető és kezelhető, kapcsolata a depresszióval).

Mutassa be a családi élet ciklusait, koncentrálva a főbb életeseményekre és -célokra. Ismertesse a házasság (családjogot alapul véve), a házasságbeválás fogalmát, mutasson be házassággal kapcsolatos problémaköröket (problémaelméletek).

Ismertesse a családi krízisek, stresszorok és ceremóniák jelentőségét, kapcsolatukat. Soroljon fel családműködési problémákat, mindegyik esetében utalva a gyermek és szülő, valamint kapcsolatuk működési nehézségeire.

Mutassa be a családon belüli erőszak/gyilkosság főbb jellemzőit, pszichológiai és kriminológiai modelljei közül legalább egyet-egyet ismertessen részletesen.

Ismertesse a trauma fogalmát, mutasson be legalább egy traumatoxonómiát. Mutassa be a transzgenerációs trauma mechanizmusát.

Az életesemények osztályozásából kiindulva adja meg a gyermek- és felnőttkori gyász hasonlóságait és eltéréseit (pl. viszonyulás, szakasz/folyamat, időskori gyász speciális jellemzői, elhúzódógyász-zavar).

Mutassa be a felnőttkori barátság jellemzőit, hasonlítsa össze a serdülőkori barátság funkcióival.

Ismertesse a megcsalás, a válás, az új kapcsolat kialakításának, az újraházasodás (párválasztás online és offline) általános okait, jellemzőit, mechanizmusait – ezekhez kapcsoltan: parentifikáció, túlvédés, Münchausen-szindróma.

Mutassa be a felnőttkori szexualitás főbb jellemzőit, térjen ki a nem heteroszexuális kapcsolatok sajátosságaira (pl. Troiden-féle fázisok). Soroljon fel néhány szexuális úton terjedő betegséget. Ismertesse az affirmatív terápia főbb jellemzőit.

*Irodalom:*

– a vonatkozó előadás (Fejezetek a fejlődéslélektan köréből) anyaga

– Kiss, E. Cs., & Sz. Makó, H. (2015, szerk.). *Gyász, krízis, trauma és a megküzdés lélektana.*Pro Pannónia Kiadói Alapítvány. (3 fejezet: A krízis lélektana, Az időskor mint krízis, A trauma lélektana.)

**Szociálpszichológia**

**1. Az egyének és a csoportok megismerésének stratégiái a személypercepciótól a sztereotípiákig.**

**1.1 A személyészlelés - a benyomások szerveződésének automatikus folyamatai**

Ismertessék: a szociális megismerés fogalmát (Hamilton, Fiske). Mutassák be az első benyomások forrásait és azok szerepét a megismerésben: a kontextus, fizikai megjelenés - magyarázzák el a holdudvar hatás szerepét, kommunikációs jellemzők szerepe az első benyomások alakulásában. A viselkedés, mint információforrás: Magyarázza el mit jelent és hogyan működik a megfelelési következtetés- mikor előnyös és mikor hátrányos a megismerésben. Az automatikus mechanizmusok működése: asszociációk szerepe, a hozzáférhetőséget befolyásoló tényezők (pl. egyidejű észlelés, elvárások, gyakori aktiváció stb.)

**1.2. A személyészlelés - a benyomások szerveződésének szisztematikus folyamatai**

Ismertessék az attribúció fogalmát, és meghatározó elméleteit (külső, belső attribúciók ) Heider, Kelley normatív elmélete és Weiner elmélete a teljesítmény attribúcióról. Ismertessék az attribúciós hibákat: alapvető, végső, cselekvő-megfigyelő torzítás

**1.3. A benyomások alkalmazásának és megvédésének folyamatai**

Felületes feldolgozás - egy tényező hatása, szisztematikus feldolgozás: a tulajdonságok integrálásának stratégiái. A benyomások védelmezésének stratégiai közül magyarázza el: az önbeteljesítő jóslat, az elsőbbségi hatás, perszeverációs torzítás, szelektív észlelés működését. Mutassák be az inkonzisztens információk kezelésének stratégiáit.

**1.4. A csoportok észlelése**

Mutassa be a sztereotípia fogalmát, kialakulásának elméleteit (személyes interakcióra és társas tanulásra vonatkozó elméletek. Mondjanak példákat a sztereotípiák aktiválásnak módjaira. Mutassák be a kognitív kapacitás hatásait a sztereotípiák működésében. Mondjanak példákat a sztereotípiák leküzdésének lehetőségeire.

*Irodalom:*

Mackie, D.M- Caypool, H.M. (2016): Szociálpszichológia, ELTE Eötvös Kiadó. Budapest. 3. és 5. fejezetek

**2. Az attitűdök szerepe a megismerésben és a viselkedésben, az attitűdváltozás és a befolyásolás stratégiái.**

**2.1. Az attitűd fogalma- funkciói**

Ismertessék: az attitűd fogalmát (Allport) valamint az attitűdök kialakulásának alapjait: érzelmi, kognitív, viselkedéses komponensek), és ezek integrációijának módját. Magyarázzák el mi a különbség az erős és az ambivalens attitűdök kialakulásában és hatásában. Ismertessék az attitűdök funkcióit: ismereti, instrumentális társas identitás, benyomás szervezési - a definíción túl egy-egy példával mutassák be a funkciót.

**2.2. Attitűdök mérése**

Ismertessék a leggyakrabban alkalmazott módszereket kitérve azok előnyeire és hátrányaira: megfigyelés, Likert skála, EMG, Likert/Thurstone-skála, Guttman(Bogardus)-skála, szemantikus differenciál (Osgood), GBR, Különítsék el az explicit és implicit attitűd fogalmát. Mutassák be az implicit attitűd elméletét (Greenwald), és mérési módszerét: implicit attitűd teszt (IAT) térjenek az IAT etikai vonatkozásaira;

**2.3.Az attitűd és viselkedés kapcsolata**

Mutassák be a Bem önészlelési elméletét. A viselkedés mint attitűdváltozás forrása: mutassák be a kognitív disszonancia elméletét (Festinger); Térjenek ki a lehetséges forrásokra (pl. döntés, nézettel ellentétes viselkedés, erőfeszítés stb) és feltételekre (pl. önkéntesség, relevancia stb.) Ismertessék a disszonancia redukció stratégiáit (pl. negatív következmény tagadása, racionalizáció, bagatellizálás stb.) Mutassák be, hogyan irányítják az attitűdök a viselkedést: tervezett és indokolt cselekvéselmélet (Fishbein, Ajzen). Muatssák be, hogy mely tényezők befolyásolják az attitűd és viselkedés kapcsolatát (pl. hozzáférhetőség, konzisztencia megfelelés, explicit/implicit jelleg)

**2.4. Az attitűdök megváltoztatása**

Mutassák be a meggyőzés felületes módjait: meggyőzési heurisztika, értékelő kondicionálás az ismerősségi heurisztika, vonzerő heurisztika, üzenethosszúság heurisztika. Ismertessék a befolyásolás szisztematikus módját: McGuire kéttényezős modell (befogadás és elfogadás), Ismertessék és helyezzék a befolyásolási stratégiák között az ajtóba vetett láb, a becsapott ajtó technikákat. Mutassák be milyen kapcsot van a hangulat és meggyőzés között. Ismertesse a befolyásolásnak való ellenállás lehetőségeit: pl., védőoltás effektus.

*Irodalom:*

Smith , E.R. –Mackie, D.M- Caypool, H.M. (2016): Szociálpszichológia, ELTE Eötvös Kiadó. Budapest. 7. és 8. fejezetek

**3. Az agresszió és a proszocialitás szociálpszichológiai vonatkozásai**

**3.1. Agresszió**

Definiálják az agresszió fogalmát. Ismertessék az agresszió különböző fajtáit (fizikai, verbális, szociális, indulati és instrumentális, közvetlen és közvetett). Mutassák be az agresszió kialakulását magyarázó elméleteket és hasonlítsák őket össze (Frusztráció-agresszió hipotézis, társas tanuláselmélet, Deindividuáció (Le Bon, Zimbardo és Diener kutatásai. Értékeljék a kapcsolódó elméleteket, illetve kutatásokat kritikai szemszögből. Ismertessék, hogy milyen szerepe van a normáknak az agresszió szabályozásában. Határozzák meg a jogosnak vélt agresszió feltételeit (pl. reaktív, önvédelmi, más érdekében történő, arányos). Mutassák be a zaklatás/bullying jelenségéhez köthető szerepeket (zaklató és társai, passzív szemlélők, áldozat és támogatói). Ismertessék a zaklató viselkedést kialakító egyéni és környezeti tényezőket. Mutassanak rá a zaklatás dinamikájának lehetséges beavatkozási pontjaira.

**3.2. Proszociális viselkedés**

Határozzák meg a proszociális viselkedés definícióját és mutassák be az altruizmus megjelenési formáit. Mutassák be a segítő viselkedés különböző elméleteit (Biológiai megközelítés: Rokonszelekció és reciprocitás; Individualista megközelítés: hangulat és proszociális személyiség; társadalmi rendszereken alapuló megközelítés: Normák, folyamatmodell és felelősség szerepe). Mutassák be a segítő viselkedés kialakulását segítő és gátló tényezőket. Magyarázzák el a bystander-hatás létrejöttét segítő okokat (jelenlévők száma, normák, felelősség, én-hatékonyság). Elemezzenek valós megtörtént esetet a bystander-hatás kapcsán (pl. Kitty Genovese tragédia).

*Irodalom:*

Smith, E. R., Mackie, D. M., & Claypool, H. M. (2016). Szociálpszichológia. ELTE Eötvös Kiadó (649-706. o.)

Smith, E. R., Mackie, D. M., & Claypool, H. M. (2016). Szociálpszichológia. Budapest: ELTE Eötvös Kiadó (707-751. o.)

**4. A csoportközi viszonyok és az előítélet problémája**

**4.1. Reális konfliktus paradigma**

Definiálják a reális konfliktusokat, és mutassák be, hogy milyen jellegű erőforrásokért zajló küzdelem válthatja ki azokat. Mutassák be a Sherif-féle nyári tábor kísérletet, ismertessék a konfliktust elmélyítő tényezőket (polarizáció, kommunikáció megváltozása, téves vikariáló bosszú, személyközi-csoportközi törés). Térjenek ki a csoportközi konfliktusok személyészlelési jellemzőire (téves attribúciók, bűnbakképzés, dehumanizáció). Értékeljék a reális konfliktusok lehetséges lezárási módjait (kezeletlen konfliktus, kikényszerített megoldás, disztributív megoldás, integratív megoldás).

**4.2. Minimális konfliktus paradigma**

Mutassák be Tajfel minimális konfliktus paradigmát vizsgáló kísérletének legfontosabb eredményeit. Ismertessék a társas (szociális) identitás elméletet. Térjenek ki a csoportközi összehasonlítások szerepére a konfliktusok kialakulásában és elmélyülésében. Mutassák be az egoisztikus és a fraternalisztikus relatív depriváció közötti különbséget, és térjenek ki ezek szerepére a konfliktusok kialakulásában. Mutassák be Jane Elliot osztálytermi kísérletét, és értelmezzék az eredményeket a társas identitás elmélet tükrében.

**4.3. Az előítélet kialakulása és intervenciós lehetőségei**

Mutassák be az előítélet kialakulásának folyamatát a személyészlelési folyamatok tükrében. Ismertessék a legfontosabb elméleteket az előítélet kialakulásának egyéni (pl. Adorno - tekintélyelvű személyiség) és környezeti (normák) tényezőit. Ismertessék az előítélet csökkentése érdekében tehető lépéseket, kitérve a kontaktus-hipotézis értékelésére.

*Irodalom:*

Smith, E. R., Mackie, D. M., & Claypool, H. M. (2016). Szociálpszichológia. ELTE Eötvös Kiadó (240-276. o.)

Smith, E. R., Mackie, D. M., & Claypool, H. M. (2016). Szociálpszichológia. Budapest: ELTE Eötvös Kiadó (6. fejezet: Társas identitás, 277-327.o.)

Smith, E. R., Mackie, D. M., & Claypool, H. M. (2016). Szociálpszichológia. ELTE Eötvös Kiadó (649-706. o.)

**5. A csoport és az egyén viszonya. Konformitás, engedelmesség, a csoport hatása a feladatvégzésre és a döntéshozatalra**

**5.1. A csoport jellemzői**

Definiálják a csoport szociálpszichológia szempontból. Mutassák be a különböző szervezettségi szintű csoportok működésének különbségeit (kvázi, funkcionáló és szervezett csoportok).. Hasonlítsák össze az informális és formális csoportok jellemzőit. Definiálják a csoportkohézió fogalmát, és mutassák be az azt erősítő és gyengítő tényezőket (csoportméret, feladat jellege, vezető szerepe, tagok hasonlósága). Ismertessék az észlelt entitativitás fogalmát.

**5.2. Konformitás és engedelmesség**

Ismertessék Muzafer Sherif autokinetikus illúzión alapuló kísérletének fő megfigyeléseit. Mutassák be Solomon Asch vonalbecslési kísérletének legfontosabb eredményeit. Vázolják fel a különbségeket a nyilvános és a személyes konformitás között. Emeljék ki a feketebárány-effektus jellemzőit, és szerepét a konformitás kialakulásában. Hasonlítsák össze az informatív és a normatív befolyásolást. Ismertessék a csoportnormák szerepét a csoportok működésének szabályozásában. Mutassák be a leíró, előíró és személyes normák közötti fogalmi eltéréseket. Ismertessék a többszörös tudatlanság fogalmát. Ismertessék Stanley Milgram áramütéses kísérletének eredményeit, kitérve a különböző változatok közötti különbségekre. Kritikailag értékeljék a kísérlet módszertanát a replikációs törekvések fényében.

**5.3. Csoportos feladatmegoldás és döntés**

Mutassák be a sikeres és sikertelen csoportos feladatmegoldást meghatározó tényezőket. Határozzák meg a társas serkentés és gátlás közötti különbségeket. Mutassák be a feladat jellegének hatását a csoportos feladatmegoldásra (additív, konjunktív és diszjunktív feladatok, felosztható és nem felosztható feladatok). Mutassák be a társas lazsálás jelenségét és a kialakulásához vezető tényezőket. Térjenek ki a potyautas- és palimadár effektus bemutatására. Ismertessék a csoportgondolkodás problémájának főbb jellemzőit Janis modelljében. Emeljék ki a csoportgondolkodás kialakulásához vezető pszichológiai folyamatokat. Térjenek ki a hamiskonszenzus-hatás jelentésének ismertetésére és a jelentőségének bemutatására. Mutassák be a hibás csoportdöntés megelőzése érdekében tehető lépéseket (pl. autoriter vezető szerepének csökkentése, idői nyomás csökkentése, külső szakértők bevonása, ördög ügyvédje szerepkör kialakítása).

*Irodalom:*

Smith, E. R., Mackie, D. M., & Claypool, H. M. (2016). Szociálpszichológia. Budapest: ELTE Eötvös Kiadó (9. fejezet: Normák és konformitás, 433-452; 471-484; 10. fejezet: Normák és viselkedés, 485-502. o.)

Smith, E. R., Mackie, D. M., & Claypool, H. M. (2016). Szociálpszichológia. Budapest: ELTE Eötvös Kiadó (10. Fejezet: Normák és viselkedés, 502-540. o.)

Smith, E. R., Mackie, D. M., & Claypool, H. M. (2016). Szociálpszichológia. Budapest: ELTE Eötvös Kiadó (11. Fejezet: Interakció és teljesítmény a csoportban, 541-577. o.).

Smith, E. R., Mackie, D. M., & Claypool, H. M. (2016). Szociálpszichológia. Budapest: ELTE Eötvös Kiadó (10. Fejezet: Normák és viselkedés, 452-471. o.)

**6. Társas összehasonlítás, együttműködés és versengés szociálpszichológiája**

**6.1. Társas összehasonlítás**

Ismertessék a Festinger-féle társas összehasonlítás elméletet. Definiálják a fogalmat, és hétköznapi helyzetekből vett példákkal mutassák be felfelé-, illetve lefelé irányuló összehasonlítást. Térjenek ki a társas összehasonlítás bizonytalanság csökkentő és önértékelés növelő szerepének hangsúlyozására. Mutassák be a társas összehasonlítási folyamatok jelentős tényezőit (közelség és terület relevanciája, énfelnagyítás és önfejlesztés igénye).

**6.2. Versengés**

Mutassák be a versengéskutatás eltérő paradigmáit. Emeljék ki Morton Deutsch kutatásainak szerepét a versengéskutatás irányvonalának megváltozásában. Mutassák be a játékelméleti megközelítés jellemzőit, kiemelve a zéró-összegű játszmák használatának hatását a versengés és együttműködést egymással szembeállító paradigma kialakulásában. Ismertessék a versengést, mint egyéni vonást bemutató megközelítést (hiper- és önfejlesztő versengés). Mutassák be a modern versengéskutatáshoz tartozó kísérletek eredményeit. Ismertessék a konstruktív- és destruktív versengés jellemzőit. Mutassák be az erőforrás-kontroll elméletet, kitérve az együttműködés és versengés együttes megjelenésének mindennapi példáira.

*Irodalom:*

Fülöp Márta (1995): *A versengésre vonatkozó tudományos nézetek*. III. Versengés a szociálpszichológia tükrében. In: Pszichológia, 1995. 15. évf. 4. szám 435-446. o.

Kovács, J. (2014). Az igazságosság és a hatékonyság az interperszonális és a társadalmi kapcsolatok pszichológiájában. Debreceni Egyetemi Kiadó. 1. fejezet: Az igazságosság értelmezései (17-51. o.)

Orosz, G., Salamon, J., Makkai., A. (2012). Konstruktív versengés az autópiaci szervezetekben. *Alkalmazott Pszichológia 14*(3) 5-15. o.

Fülöp Márta (1995): *A versengésre vonatkozó tudományos nézetek*. III. Versengés a szociálpszichológia tükrében. In: Pszichológia, 1995. 15. évf. 4. szám 446-474. o.

Fülöp, M., Bereczkei, T., & Kovács, J. (2015) (szerk). A versengés és az együttműködés pszichológiája. Budapest: Akadémiai Kiadó (7-23).

# Személyiséglélektan

# 1. Diszpozicionális megközelítések: modern vonáselméletek és motivációs teóriák

### 1.1. A vonáselméletek helye a személyiségpszichológia rendszerében

Ismertessék, miért tekinthetők a vonáselméletek diszpozicionális megközelítésnek, és hogyan különülnek el más személyiségelméletektől (pl. pszichoanalitikus, tanuláselméleti vagy humanisztikus nézőponttól).

Mutassák be, hogyan járultak hozzá a személyiség tudományos vizsgálatához, különösen a mérés és a predikció területén.

### 1.2. A vonások nomotetikus és idiografikus felfogása

Magyarázzák el a nomotetikus (általános törvényszerűségeket kereső) és az idiografikus (egyéni sajátosságokat leíró) megközelítést.

Mutassák be Gordon Allport hatását a modern vonáspszichológiára, különös tekintettel a személyes diszpozíciók és közös vonások megkülönböztetésére.

### 1.3. Az ötfaktoros modell és alternatívái

Mutassák be az ötfaktoros modell (Big Five) fő dimenzióit (extraverzió, barátságosság, lelkiismeretesség, neuroticizmus, nyitottság), és ismertessék, hogyan jelennek meg a mindennapi viselkedésben.

Magyarázzák el, hogyan alkalmazták a faktoranalízist a Big Five dimenziók kimutatására.  
Értékeljék, milyen bizonyítékok támasztják alá az ötfaktoros modell univerzalitását (pl. kulturközi vizsgálatok).

Mutassák be röviden, milyen alternatív modellek kínálnak eltérő dimenziókat (pl. Eysenck háromdimenziós modellje, a HEXACO hatfaktoros modell, Cloninger temperamentum- és karakter kérdőívey), és értékeljék, milyen újdonságokat hoznak a Big Five kiegészítéséhez.

### 1.4. A személyiségvonások stabilitása és a helyzet–vonás vita

Mutassák be, mit értünk a vonások időbeli és helyzeti stabilitásán.

Ismertessék, mi volt a szituacionizmus kritikája (Mischel “nagy vonás vitája”), és a vonás–helyzet interakcionista megközelítést.

Magyarázzák el, hogyan alkalmazható a személyiségprofilok elemzése az egyéni különbségek feltárására.

### 1.5. Motivációs diszpozíciók és szükségletek

Ismertessék Henry Murray szükséglet- és motívumrendszerét.

Mutassák be, hogyan működik a Tematikus Appercepciós Teszt (TAT), és milyen szerepe van az implicit motívumok vizsgálatában.

Fejtsék ki a teljesítménymotiváció, hatalommotiváció, affiliációs és intimitás szükségletek kutatási eredményeit, különös tekintettel a viselkedés előrejelzésére.

Magyarázzák el, miben különböznek egymástól a vonások és a motívumok, és hogyan egészíthetik ki egymást a személyiség leírásában.

### 1.6. Kritikák és új irányok

Mutassák be a vonáselméletek fő kritikáit (pl. mit jelent: túlzott leíró jelleg, oksági magyarázat hiánya, kulturális különbségek alulértékelése).

Ismertessék, milyen törekvések születtek a kritikák feloldására (pl. mit jelent: a vonások integrálása kognitív és biológiai modellekkel, szűk tartományú személyiségelméletek és vonások kidolgozása).

*Irodalom:*

Carver, C. S. & Scheier, M. F. (2006). *Személyiségpszichológia*. Budapest: Osiris Kiadó Kft., 4. fejezet: Típusok, vonások és az interakcionizmus.

Carver, C. S. & Scheier, M. F. (2006). *Személyiségpszichológia*. Budapest: Osiris Kiadó Kft., 5. fejezet: Szükségletek és motívumok.

# 2. A személyiség biológiai alapjai: öröklődés, temperamentum, hormonális és neurális rendszerek szerepe a személyiség működésében

### 2.1. A biológiai megközelítés helye a személyiségpszichológiában

Ismertessék a biológiai megközelítés fő célját és azt, hogyan egészíti ki a személyiség más elméleteit.

Értékeljék, milyen előnyökkel és korlátokkal jár a személyiségműködés biológiai alapokra való visszavezetése.

## 2.2. Öröklődés és egyéni különbségek

Mutassák be a magatartásgenetikai kutatások módszereit és fő fogalmait (pl. hogyan értelmezzük az örökletességet, mik az ikerkutatások fő módszertani lehetőségei).

Ismertessék, milyen bizonyítékok támasztják alá az öröklött tényezők szerepét az egyéni különbségekben, és hogyan különíthető el a genetikus és a környezeti hatás.

### 2.3. Temperamentum és személyiség

Határozzák meg a temperamentum fogalmát, és mutassák be a legfontosabb modelljeit.

Ismertessék, milyen mértékben tekinthetők a temperamentumok veleszületett személyiségjellemzőknek, és hogyan kapcsolódnak a későbbi személyiségvonásokhoz.

### 2.4. A személyiség neurobiológiai alapjai

Mutassák be, hogyan magyarázzák a főbb klasszikus elméletek (pl. Eysenck, Gray) a viselkedés hajlamosságát biológiai mechanizmusokkal.

Ismertessék, milyen szerepet játszanak az agyi szabályozórendszerek a személyiség különbségeinek kialakulásában.

### 2.5. Neurotranszmitterek és hormonok szerepe

Értékeljék, milyen kapcsolat mutatható ki a főbb neurotranszmitterek (pl. dopamin, szerotonin) és a személyiségműködés között.

Ismertessék, milyen szerepe van a tesztoszteronnak és az oxitocinnak a társas viselkedés és a kapcsolódás alakulásában.

Mutassák be, hogyan járulhatnak hozzá hormonális folyamatok a személyiség hosszabb távú fejlődéséhez.

### 2.6. Szenzoros élménykeresés és impulzivitás

Határozzák meg, mit jelent a szenzoros élménykeresés, és vizsgálják meg, milyen biológiai alapokkal magyarázható.

Értékeljék az impulzivitás idegrendszeri és hormonális hátterét, valamint a személyiségben betöltött szerepét.

### 2.7. Biológiai és környezeti tényezők kölcsönhatása

Mutassák be, hogyan befolyásolják egymást a genetikus tényezők és a környezeti tapasztalatok.

Ismertessék, milyen példák mutatják a gének és a környezet közötti interakciót a személyiség fejlődésében.

### 2.8. Kritikák és új irányok

Értékeljék a biológiai megközelítés főbb kritikáit (pl. mit jelent: redukcionizmus).

Mutassák be, milyen új kutatási irányok törekszenek a biológiai és pszichológiai szemlélet integrálására.

*Irodalom:*

Carver, C. S. & Scheier, M. F. (2006). Személyiségpszichológia. Budapest: Osiris Kiadó Kft., 6. fejezet: Öröklődés, evolúció és személyiség

Carver, C. S. & Scheier, M. F. (2006). Személyiségpszichológia. Budapest: Osiris Kiadó Kft., 7. fejezet: Biológiai folyamatok és a személyiség

# 3. A kognitív-viselkedéselméleti paradigma: a személyiség társas-tanuláselméleti perspektívája, kognitív és önszabályzási modellek

### 3.1. A paradigma helye a személyiségpszichológiában

Ismertessék, hogyan illeszkedik a kognitív-viselkedéselméleti megközelítés a személyiségelméletek fő áramlatai közé.

Magyarázzák el, milyen kérdésekre ad választ, amelyeket más irányzatok kevésbé hangsúlyoznak (pl. mi a szerepe a tanulási és információfeldolgozási folyamatoknak, a célirányos viselkedésnek).

### 3.2. Klasszikus és operáns kondicionálás a személyiségpszichológiában

Mutassák be, milyen módon alkalmazhatók a klasszikus és az operáns kondicionálás elvei a személyiség alakulásának megértésére.

Értékeljék a kondicionálás korlátait a komplex személyiségműködés magyarázatában.

Ismertessék, hogyan járultak hozzá ezek az elvek a terápiás gyakorlatokhoz (pl. mit jelent a szisztematikus deszenzitizáció).

### 3.3. Szociális tanuláselméletek

Mutassák be a szociális tanuláselméletek alapfogalmait (pl. modellkövetés, helyettesítő megerősítés) és ennek személyiségpszichológiai jelentőségét.

Magyarázzák el Bandura elképzelését az utánzás és az önhatékonyság szerepéről a személyiségben.

Ismertessék, hogyan befolyásolják a szociális tanulási folyamatok a nemi szerepek elsajátítását, illetve az agresszív viselkedés kialakulását.

### 3.4. Szociális-kognitív megközelítések

Ismertessék, milyen szerepet játszanak a sémák, szkriptek és elvárások a személyiség működésében.

Mutassák be, hogyan értelmezhető a kontrollhely és az énhatékonyság fogalma a személyiségpszichológiában.

Ismertessék, hogyan befolyásolják ezek a kognitív jellemzők az alkalmazkodást és a megküzdést.

### 3.5. Kelly személyes konstrukciók elmélete

Ismertessék az anticipáció elvét Kelly megközelítésében.

Mutassák be, hogyan szerveződnek és fejlődnek a személyes konstrukciók - mit jelent például a konstrukciók érvényessége, tartománya és átjárhatósága.

Értékeljék, hogy milyen módszerekkel vizsgálhatók a személyes konstrukciók (pl. mi a jelentősége a REP-tesztnek).

### 3.6. Az önszabályozás szerepe

Magyarázzák el, hogyan segítik a célok és a visszacsatolás a viselkedés irányítását.

Ismertessék Mischel CAPS-modelljének alapfogalmait, és mutassák be, hogyan magyarázza a modell a személyiség kontextusfüggő megnyilvánulásait (pl. a kísértésnek való ellenállás példáján).

Értékeljék, milyen tényezők határozzák meg, hogy az emberek mennyire képesek önkontrollra és hosszú távú céljaik követésére.

### 3.7. Kritikák és integráció

Mutassák be, milyen kritikák érték a kognitív-viselkedéselméleti megközelítést (pl. a belső élmények háttérbe szorítása).

Ismertessék, milyen módon kapcsolódik ez a paradigma más elméletekhez (pl. humanisztikus, biológiai szemlélet).

*Irodalom:*

Carver, C. S. & Scheier, M. F. (2006). Személyiségpszichológia. Budapest: Osiris Kiadó Kft., 12-13. fejezetek

Carver, C. S. & Scheier, M. F. (2006). Személyiségpszichológia. Budapest: Osiris Kiadó Kft., 16-17. fejezetek:

# 4. Dinamikus személyiségelméletek: a freudi klasszikus pszichoanalízis és továbbfejlesztései

### 4.1. A dinamikus személyiségelméletek helye a pszichológia rendszerében

Ismertessék, mit jelent a „dinamikus” megközelítés, és hogyan különül el más személyiségelméleti paradigmáktól.

Magyarázzák el, milyen kérdésekre keres választ a pszichoanalitikus szemlélet (pl. tudattalan folyamatok, konfliktus, fejlődés).

### 4.2. Sigmund Freud klasszikus pszichoanalízise

Mutassák be Freud topografikus és strukturális modelljét, ennek fő fogalmait és értlemezésüket.

Ismertessék a két modell közötti hasonlóságokat és különbségeket.

Magyarázzák el, milyen szerepet tulajdonított Freud az ösztönöknek és a pszichés energiának.

### 4.3. Dinamikus folyamatok a személyiségben

Ismertessék a szorongás szerepét a személyiség működésében.

Mutassák be példákkal, hogyan működnek az elhárítómechanizmusok, és milyen funkciót töltenek be a pszichés egyensúly fenntartásában.

Ismertessék az álomértelmezés jelentőségét Freud gondolkodásában.

Magyarázzák el az áttétel és a viszontáttétel fogalmát.

### 4.4. A pszichoszexuális fejlődés elmélete és kritikái

Mutassák be Freud pszichoszexuális fejlődési szakaszait, és értékeljék, hogyan járulnak hozzá a személyiség kialakulásához.

Ismertessék az ödipális konfliktus szerepét Freudnál.

Értékeljék a pszichoszexuális fejlődéselmélet fő kritikáit, és magyarázzák el, milyen új elméletek (pl. Erikson pszichoszociális fejlődésmodellje) adtak alternatív értelmezést.

### 4.5. A pszichoanalízis Freud után

Mutassák be Ferenczi, Jung és Adler főbb fogalmait és hozzájárulásukat a pszichoanalitikus gondolkodás továbbfejlesztéséhez.

Értékeljék, miben különböznek ezek az irányzatok Freud alapelveitől.

### 4.6. Az énpszichológia és a tárgykapcsolat-elméletek

Ismertessék az énpszichológia fő képviselőinek (Anna Freud, Hartmann) gondolatait. Mit jelentenek az énerő, az elsődleges és másodlagos énautonómia fogalmai.

Mutassák be, milyen új szempontokat hozott az én funkcióinak vizsgálata.

Magyarázzák el a tárgykapcsolat-elméletek fő fogalmait, például Mahler szeparáció–individuációs modelljét, és vizsgálják meg, hogyan járulnak hozzá a személyiségfejlődés megértéséhez.

### 4.7. Szelf-elméletek és kötődés

Mutassák be a szelfpszichológia fő fogalmait Kohut és Kernberg elméletei alapján.

Ismertessék, milyen szerepe van a tükrözésnek és a korai nárcisztikus igényeknek a személyiség fejlődésében.

Ismertessék a kötődéselmélet alapjait, és magyarázzák el, hogyan kapcsolódik a pszichodinamikus megközelítésekhez.

### 4.8. Egzisztencialista és humanisztikus áthallások

Mutassák be, milyen elemek kapcsolják össze a pszichoanalitikus hagyományt az egzisztencialista pszichológiával (pl. Frankl logoterápiája).

Ismertessék, hogyan jelennek meg a pszichodinamikus gondolkodásban az egzisztenciális kérdések (pl. szabadság, felelősség, halandóság).

### 4.9. Kritikák és mai értékelés

Értékeljék, milyen kritikák érték a pszichoanalitikus megközelítést (pl. mit jelent ebben az esetben a tudományos ellenőrizhetőség hiánya, a kultúrafüggőség).

Ismertessék, milyen elemek maradtak továbbra is hatásosak a mai pszichoterápiás gyakorlatban.

*Irodalom:*

1. Carver, C. S. & Scheier, M. F. (2006). *Személyiségpszichológia*. Budapest: Osiris Kiadó Kft., 8-11. fejezetek., 14. fejezetből: 393-394. oldalak (egzisztencialista pszichológiáról).

2. Gyöngyösiné Kiss, E., & Oláh, A. (2007). *Vázlatok a személyiségről*. Budapest: Új Mandátum Könyvkiadó. , 163-165., 188-189., 222-223. oldalak.

3. Szemán-Nagy, A. (2024). Viktor E. Frankl logoterápiája. In K. Héjja-Nagy (Ed.), *Személyiséglélektan III*. (pp. 111-115). Debrecen: Debreceni Egyetemi Kiadó.

# 5. Humanisztikus, egzisztencialista és pozitív pszichológiai megközelítések

### 5.1. A megközelítések helye a személyiségpszichológiában

Ismertessék, milyen alapfeltevések különböztetik meg a humanisztikus, egzisztencialista és pozitív pszichológiát a személyiség más elméleti irányzataitól.

Ismertessék, hogyan jelenik meg ezekben a megközelítésekben az emberi szabadság, felelősség és önkiteljesítés hangsúlya.

### 5.2. Carl Rogers elmélete

Mutassák be a teljességgel működő személy jellemzőit.

Magyarázzák el az énkép, az értékfeltételek és az organizmikus értékelő folyamatok szerepét a személyiség fejlődésében.

Ismertessék a kongruencia és inkongruencia tapasztalatának következményeit.

Értékeljék, milyen alapelvekre épül a kliensközpontú terápia.

### 5.3. Abraham Maslow elmélete

Mutassák be a szükségletek hierarchiáját, különös tekintettel a hiány- és növekedésalapú szükségletek közötti különbségre.

Ismertessék az önmegvalósító személyiség jellemzőit.

Értékeljék, milyen jelentősége van a csúcsélményeknek a személyiség kiteljesedésében.

### 5.4. Az egzisztencialista pszichológia fő témái

Mutassák be a dasein-elemzés fő gondolatait (Ludwig Binswanger).

Ismertessék Viktor Frankl logoterápiájának központi fogalmait (pl. az értelem keresése).

Magyarázzák el, hogyan fejtette ki Irvin D. Yalom az egzisztenciális alapszorongások (halál, szabadság, izoláció, értelem) kérdését.

### 5.5. A pozitív pszichológia fő kutatási területei

Ismertessék, milyen kérdések állnak a pozitív pszichológia középpontjában.

Ismertessék, milyen elméletek és kutatások írják le az erényeket és karaktererősségeket (pl. Peterson és Seligman munkássága).

Mutassák be, hogy melyek Csíkszentmihályi Mihály flow-elméletének fő elemei és milyen szerepet játszott Csíkszentmihályi munkássága a pozitív pszichológiában.

### 5.6. Kapcsolódások és integráció

Ismertessék, milyen pontokon kapcsolódik a humanisztikus, egzisztencialista és pozitív pszichológia a személyiség más elméleteihez.

Értékeljék, milyen kritikák érték ezeket a megközelítéseket (pl. tudományos ellenőrizhetőség, kulturális határok).

Mutassák be, hogyan járultak hozzá a modern pszichológiai gyakorlatokhoz (pl. pszichoterápia, coaching, egészségpszichológia).

*Irodalom:*

1. Carver, C. S. & Scheier, M. F. (2006). *Személyiségpszichológia*. Budapest: Osiris Kiadó Kft., 14. fejezet: Önmegvalósítás és önértékelés.

2. Kiss, E. (2007). Az önmegvalósítás és pozitív önértékelés szükségletei Maslow és Rogers pszichológiájában. In E. Kiss & A. Oláh (Eds.), *Vázlatok a személyiségről – a személyiség-lélektan alapvető irányzatainak tükrében* (pp. 244-260). Budapest: Új Mandátum Könyvkiadó.

3. Kőváry, Z. (2022). *Bevezetés az egzisztenciális pszichológiába - Történet, elmélet és alkalmazás*. Budapest: ELTE Eötvös Kiadó., 357-359., 728-731. oldalak (Irvin D. Yalom munkásságáról).

4. Nagy, H. (2019). A ​pozitív pszichológia alkalmazása a klinikai és egészségpszichológiában. Budapest: ELTE Eötvös Kiadó., 59-78. oldalak.

# 6. A személyiségműködés felmérésének és kutatásának eszközei

### 6.1. A mérés és kutatás szerepe a személyiségpszichológiában

Ismertessék, milyen jelentősége van a mérési és kutatási módszereknek a személyiségelméletek fejlődésében.

Magyarázzák el, milyen dilemmák merülnek fel a személyiség megragadásában: megbízhatóság, érvényesség, mérési torzítások.

### 6.2. A pszichológiai mérés alapfogalmai

Mutassák be a megbízhatóság és érvényesség fő fogalmait és típusait.

Ismertessék, hogyan ellenőrizhető egy mérőeszköz reliabilitása és validitása a gyakorlatban.

### 6.3. Kérdőíves módszerek a személyiségvizsgálatban

Ismertessék, hogyan konstruálhatók személyiségkérdőívek, és milyen lépésekből áll a fejlesztésük.

Mutassák be, milyen előnyei és korlátai vannak a kérdőíves méréseknek.

Ismertessék, milyen ismert személyiségkérdőívek illusztrálják a különböző elméleti irányzatok mérési megközelítéseit.

### 6.4. Biológiai mérési módszerek

Mutassák be, hogyan alkalmazhatók ikervizsgálatok a személyiség öröklött komponenseinek vizsgálatára.

Ismertessék a fiziológiai jellemzők mérésének lehetőségeit (pl. bőrellenállás, szívritmus).

Ismertessék, milyen módszerekkel járul hozzá az agykutatás a személyiség különbségeinek feltárásához.

### 6.5. Pszichodinamikus megközelítés módszerei

Mutassák be a projektív tesztek működési logikáját.

Ismertessék, milyen előnyei és kritikái vannak a tudattalan folyamatok feltárását célzó módszereknek.

Magyarázzák el és értékeljék, hogy milyen szerepe van az esettanulmányoknak a pszichoanalitikus és pszichodinamikus kutatásban.

### 6.6. Megfigyelés és viselkedéselemzés

Ismertessék a viselkedés megfigyelésének lehetőségeit a személyiségvizsgálatban.

Ismertessék, milyen problémák merülnek fel a megfigyelői torzítás és az ökológiai validitás kapcsán.

### 6.7. Humanisztikus és kognitív mérési módszerek

Mutassák be a humanisztikus megközelítésekben alkalmazott eljárásokat (pl. Q-rendezés).

Ismertessék, hogyan mérhető a szubjektív élmény a humanisztikus és pozitív pszichológiai kutatásokban.

Mutassák be a kognitív önszabályozási folyamatok mérési módjait (kérdőíves és kísérletes eljárások).

Magyarázzák el, hogyan használható a REP-teszt a személyes konstrukciók feltárására.

### 6.8. Kvalitatív pszichológiai kutatások

Ismertessék és hasonlítsák össze a kvalitatív adatgyűjtés fő módszereit (interjú, fókuszcsoport, naplózás).

Mutassák be, hogyan értelmezhető a kvalitatív kutatásokban a validitás és reliabilitás.

Mutassák be a főbb adatelemzési módszereket (pl. grounded theory, interpretatív fenomenológiai elemzés).

Értékeljék, milyen szerepe van a kutatói (ön)reflexiónak a személyiségkutatásban.

### 6.9. Integráció és módszertani sokszínűség

Ismertessék, hogyan egészítik ki egymást a kvantitatív és kvalitatív módszerek a személyiségvizsgálatban.

Magyarázzák el, miért van szükség többféle módszer együttes alkalmazására az elméletek tesztelésében.

*Irodalom:*

1. A Carver - Scheier könyv tematikus fejezeteinek a személyiség mérésére vonatkozó részei
2. Szokolszky Á. (2020) A ​pszichológiai kutatás módszertana. Osiris, Budapest
3. Rácz, J., Karsai, Sz., & Tóth, V. (2023). *Kvalitatív pszichológia*. Retrieved from<https://www.eltereader.hu/media/2023/06/Racz-Jozsef_Kvalitativ-pszichologia-tankonyv-web.pdf>, 61-86. oldalak.